CELEX: 32015R2204
Language: et
Date: 2015-11-30 00:00:00
Title: Nõukogu rakendusmäärus (EL) 2015/2204, 30. november 2015, millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid

1.12.2015   
            
            
               ET
            
            
               Euroopa Liidu Teataja
            
            
               L 314/10
            
         NÕUKOGU RAKENDUSMÄÄRUS (EL) 2015/2204,
   30. november 2015,
   millega rakendatakse määrust (EL) nr 267/2012, milles käsitletakse Iraani vastu suunatud piiravaid meetmeid
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 23. märtsi 2012. aasta määrust (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010, (1) eriti selle artikli 46 lõiget 2,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 23. märtsil 2012 vastu määruse (EL) nr 267/2012, milles käsitletakse Iraani vastu suunatud piiravaid meetmeid.
            
         
               (2)
            
            
               Euroopa Liidu Üldkohus tühistas oma 18. septembri 2015. aasta otsusega kohtuasjas T-121/13 nõukogu otsuse lisada Oil Industry Pension Fund Investment Company (OPIC) määruse (EL) nr 267/2012 IX lisas esitatud selliste isikute ja üksuste loetellu, kelle suhtes kohaldatakse piiravaid meetmeid.
            
         
               (3)
            
            
               OPIC tuleks uue põhjenduse alusel uuesti lisada selliste isikute ja üksuste loetellu, kelle suhtes kohaldatakse piiravaid meetmeid.
            
         
               (4)
            
            
               Määrust (EL) nr 267/2012 tuleks seetõttu vastavalt muuta,
            
         ON VÕTNUD VASTU KÄESOLEVA MÄÄRUSE:
   Artikkel 1
   Määruse (EL) nr 267/2012 IX lisa muudetakse vastavalt käesoleva määruse lisale.
   Artikkel 2
   Käesolev määrus jõustub 1. detsembril 2015.
   
      Käesolev määrus on tervikuna siduv ja vahetult kohaldatav kõikide liikmesriikides.
      Brüssel, 30. november 2015
      
         
            Nõukogu nimel
         
         
            eesistuja
         
         J. ASSELBORN
      
   
   
      (1)  ELT L 88, 24.3.2012, lk 1.
   
      LISA
      Määruse (EL) nr 267/2012 IX lisa I osasse kantakse järgmine üksus:
      I.   Tuuma- või ballistiliste rakettide alastes programmides osalevad isikud ja üksused ning Iraani valitsust toetavad isikud ja üksused
      B.   Üksused
      
         
                      
                  
                  
                     Nimi
                  
                  
                     Identifitseerimisandmed
                  
                  
                     Põhjendus
                  
                  
                     Loetellu kandmise kuupäev
                  
               
                     „159.
                  
                  
                     Oil industry Pension Fund Investment Company (OPIC)
                  
                  
                     No 234, Taleghani St, Teheran, Iraan
                  
                  
                     OPIC annab märkimisväärset toetust Iraani valitsusele, pakkudes nafta- ja gaasitootmise projektide jaoks rahalisi vahendeid ja finantsteenuseid erinevatele Iraani valitsusega seotud üksustele, sealhulgas riigi valduses olevate ettevõtete tütarettevõtjatele (NIOC). Samuti on kuulunud OPICi kontrolli alla IOEC (Iranian Offshore Engineering Construction Co.), mis on ELi poolt loetellu kantud, kuna annab Iraani valitsusele logistilist tuge.
                     Nafta- ja gaasisektor on Iraani valitsusele oluline rahaliste vahendite saamise allikas ning eksisteerib potentsiaalne lüli Iraani energiasektorist saadud naftatulu ning Iraani tuumarelva leviku tõkestamise seisukohast kindlaksmääratud ohtliku tegevuse rahastamise vahel.
                     OPICi tegevjuhiks on Naser Malek, kes on ÜRO poolt loetellu kantud kui isik, kes on juhtinud Shahid Hemat Industrial Groupi (SHIG) ning tegutsenud MODAFLi (Iranian Ministry of Defence and Armed Forces Logistics) ametnikuna, teostades järelevalvet töö üle Shahab 3 ballistiliste rakettide (Iraani hetkel kasutuses olev ballistiline pikamaarakett) programmi raames. SHIG on ÜRO poolt loetellu kantud kui Aerospaces Industries Organisationi (AIO, mis on ELi poolt loetellu kantud) allüksus ning osaleb Iraani ballistiliste rakettide programmis. Sellest lähtuvalt on OPIC otseselt seotud Iraani tuumarelva leviku tõkestamise seisukohast kindlaksmääratud ohtliku tegevusega või tuumarelva kandevahendite väljatöötamisega.
                  
                  
                     1.12.2015”